**«Акпатыр» конкурс**

Мöҥгысö паша: кажне класс шерава йöн дене марий патырлан творческий представленийым ямдыла.

5 класс – Акпатыр

6 класс – Онар

7,8 класс – Чумбылат

9 класс – Акпарс

**5 классын Акпатыр патырым представитльымыже.**

**1 йоча.**

Ачамын мландыже марий мланде,

Кугу чодыра, пасу да эҥер.

Мый тыйым аралем.

Тыге кÿштен мыланем кочаем.

**2 йоча.**

Ынде мемнан марий мландым налнешт!

Ынде мемнан марий мландым налнешт!

Мом ышташ?

**3 йоча.**

Мом ышташ мландым аралаш!

**4 йоча.**

Пеш кумда да тöр чараште,

Кудыма ден Виче вÿдын

Пуйто кÿшкö тумо ото

Сарзе-влак рат ден шогальыч.

Сарзе-влак шогальыч кумытын

Нуным вуйлата Акпатыр.

**2 йоча.**

Акпатыр Киров кундемыште, Малмыж районысо, Кугу Кетек ялыште шочын. Тудо 16-шо курымышто илен.

**3 йоча.**

Шкетын кодмек тудым поян татар-влак ашнаш налыныт. Татарын лийын кок эргыже. Акпатыр нунын деч ойыртемалтын. Тудо канде шинчан, ош ÿпан лийын. Тудо нунын дене келшен илен.

**4 йоча.**

Шке калыкшым чер дечын эмлен. Тыгак тÿрлö семÿзгар дене шокташ мастар лийын. Кажныж дене икойым муын илен. Тунам пулатыр пагытыште руш, марий татар-влакын ÿчашымаштым керек кунамат чарен моштен. Тошто ой почеш Акпатыр вес тÿняш кайыме годым, шкыланже верым кычалын. Тудо кугу кÿ ÿмбаке шогалын да пикшыжым умбаке колтен. Пикш Кугу Кетек ял воктене волен возын. Марий калык шке патыржым ты вереш тоен.

**6 классын Онар патырым представитльымыже.**

Марий калыкын ик эн шарныме да пагалыме патырже Онар лийын. Тудо чоҥгалаште илен. Тоштыеҥын умылтарымыж почеш, тудо пеш шукертсе айдеме лийын. Илен-толын, нуно ала-кушко каен колтеныт манын шонаш лиеш. Но шкенышт нерген калык ойпогышто шарнымашым коденыт: Юл эҥер гыч тÿҥалын, Виче эҥер кундем марте онар чоҥга да курык-влак аралалт кодыныт.

Кугу марий шанчыеҥ Виталий Александрович Акцоринын ончалтышыж почеш, марийын кызытсе илыме кундемлашке куснен толмыштат пешак оҥай. Мутлан, Курыкмарий, Звенигого да Волжск районлаште ожно кугезе-влакыштын илыме верлан кызытсе Угарман (Нижний Новгород), Кострома областьым шотлат, Морко да Киров областьысе Шурма, Малмыж марий-влак Озаҥ могырым толмо нерген ойлат.

Тоштыеҥ ойлымо семын, Яран марий Моско велым толын. Угарман областьысе Тоншай, Киров областьысе Кикнур, Шанчара (Санчурск) да Йошкар-Ола йырысе марий-влак кугезыштын илыме верлан Юлым шотлат. Шернур да Торъял вел марийым налаш гын, нуно тун шотышто пуйто Виче могырым толыныт. Тоштыеҥ ой почеш, Башкирийысе, Свердлов да Пермь областьласе марий-влак Виче эҥер воктеч каеныт. Тоштыеҥ ой тыгай куснылмашым Юл да Виче кундемышке вес калык-влак толмо, тынеш пурташ туналме дене умылтара.

Онар- иктешлыме образ. Тале, кугу виян еҥым маныт тыгерак калык коклаште. Мутшат, очыни, Он да Ар мут дене кылдалтын. Онар нерген марий сылнымутышто ятыр произведений сералтын. Тудын лÿмжо поснак Морко кундемыште шарлен. Унчо кундемын ÿжара-мурызыжо Тихон Ефремов (Унжинский) тиде темылан «Кок Онар», «Тотара» легенде-влакым возен коден. Унчо кундем Онарын лÿмжо дене чак кылдалтын. Сандене тышан Онарын жаплыме чапкум шогалташ лач келшен толеш.

**7 да 8 классын Чумбылат патырым представитльымыже.**

1. Илен Киров мландыште

Йÿдвел марийын патырже

Тале лужавуй Чумбылат

Курык Кугу еҥым тачат аклат.

1. Шочмо мландыш тушман толын керылтеш

Патыр еҥ эрык верч кредылаш ÿжеш

Лузга чал оржан сар имньыжым кушкыжеш

Кердым налын калык ончылно сарышке лектеш.

1. Эрык верч шога Чумбылат

Шеҥгек чакнат тушман-влак

Сеҥен огыт керт, векат

Лÿдын куржын вел утлат.

1. Эртат ий ден курымла

Тале виян патырна

Кужу ÿмырым ила

Кугезе мландым арала.

1. Калыклан ойлен кода:

«Мый колем гын, лÿдде илыза

Шÿгарем деке толза

Кугу йÿк ден кычкырыза:

1. «Кынел Чумбылат!

Тушман толын мемнанвак!»

Тыгеракын каласа

Жап шуэш, колен колта.

1. Уло калык ойгырен

Патыр ден чеверласен

Немда серын курыкеш

Имньыжге тоен пыштен.

1. Уке ынде патырна

Куатан аралтышна

Кече кечынак эрта

Марий калык сай ила

Тушман угыч ажгына.

1. Калык сугыньым шарналтен

Кугу йÿк ден кычкырат:

«Кынел, Чумбылат!

Тушман толын мемнанвак!»

1. Кенета мланде сургалтеш

Курык кок век почылтеш

Патыр имне ден кудал лектеш

Тушман орам чот кыра, ÿждымö унам чактара

Тыманмеш кÿрышт кышка.

1. Эртыш зиян, кугу эҥгек

Угыч Курык Кугу еҥ

Немда серышке толеш

Кÿ коклаш пурен йомеш.

1. Вÿд сер дене йоча-влак

Сарла модын юарлат

Чумбылатым ÿжын лукмым ужын,

Мыскара манын вел шонат

Ондалаш шонен пыштат

Уло йÿк ден кычкырат:

«Кынел, Чумбылат!

Тушман толын мемнанвак!»

1. А йочалан, мо нунылан?

Оҥай веле товатат

Патыр еҥым нимолан

Уэш пачаш тарватат.

1. Патыр он кудал лектеш

Пурлаш-шолаш ончалеш

Кушто тушман? Кушеч толеш?

Ондаленыт – раш коеш

Мöҥгеш шыпак пöртылеш.

1. Уке тушман, ÿжында молан?

Кынелтышда мыйым так арам

Аклен ода мошто мыйын пашам,

Каем тендан деч курымлан.

1. Шып кия кугу чоҥгата

Кö толеш тыш, вуйжым сава

Чумбылатын порос ай пашам

Ок мондо калык нигунам.

**9 классын Акпарс патырым представитльымыже.**

**1 йоча.** Акпарс Курыкмарий кундемын легендысе онлан шотлалтеш. Тудо 16 курым кыдалне илен. 1552 ийыште Озаҥ олам налмаште ойыртемалтын. Легенде почеш, Акпарс руш кугыжалан Озаҥ йыр улшо пырдыжым йымачше кÿнчаш ойым темлен.

**2 йоча**. Мыняр кужытым кузе палаш? Тунам Акпарс кидышкыже кÿслем налын да, шÿлыкан семым шоктен, Кремль марте шотлен ошкылын. Кÿсле йÿкым колыштын, тушман-шамыч Акпарс ÿмбак лÿйкален огытыл.

**3 йоча.** Мланде йымач рокым кÿнчымек, тушко тарым пыштеныт, но тудо кужу жап пудештын огыл. Шыде кугыжа «Акпарс шойыштын» шонен, казнитлашат ямде улмаш.

**4 йоча.** Но теве пудештме йÿк шоктен. Кремль пырдыж шаланен, тушко Иван Грозныйын войскаже керылтын.

**5 йоча.** Тыге Озаҥ налалтын. Сеҥымаш лÿмеш кугу йÿмаш лийын, тушто руш кугыжа Акпарслан шöртньö коркам кучыктен да тыгак мландым пÿчкын пуэн.

**Эртышаш корно:**

1. **Акпатыр** – пикш дене лÿйкалымаш
2. **Онар** – кирам нöлташ
3. **Чумбылат** – шке школын гербше нерген каласкалаш
4. **Акпарс** – марла куштымаш
5. **Чоткар** – шыже агытан
6. **Нöнчык патыр** – мешак дене кредалмаш
7. **Болтуш** – ÿдырым кидыште нумалаш.





